Aanklagte kom ná Matie uit venster val | Maroela Media
Taylië Jaap (Foto verskaf)
Die polisie se ondersoek na die voorval waar 'n student van die Universiteit Stellenbosch (US) in Mei vanjaar uit die Serruria-koshuis se venster geval het, het tot 'n saak van poging tot moord gelei.
Taylië Chamondré Jaap (19), 'n BSc-student in haar eerste jaar aan die US, word Vrydag uit die Karl Bremmer-hospitaal in Bellville ontslaan en huis toe gestuur, vertel 'n familiebron wat nie sy identiteit bekend wil hê nie, omdat die familie vir Jaap "tree vir tree" wil ondersteun.
Jaap het onlangs haar stilte na die voorval verbreek en gesê sy is op 26 Mei uit die venster "gestamp" want die beskuldigde was glo jaloers op haar omdat sy "mooier en slimmer" is as sy.
Maroela Media het vertroulik verneem wie die vriendin is wat deur Jaap daarvan beskuldig word dat sy haar by die venster uitgestamp het. Sy ignoreer alle boodskappe asook oproepe.
Jaap beweer sy het die aand om middernag tuisgekom nadat sy in die Neelsie-studentesentrum saam met dié "vriendin" vir die eksamen gestudeer het. Sy is op na die vriendin se kamer in die Serruria-koshuisgebou, waar 'n bekgeveg en 'n haarplukkery tussen die twee glo ontstaan het en sy daarna deur die venster gedwing is wat glo tot die val gelei het.
Siyabulela Malo, polisiewoordvoerder, het bevestig dat 'n saak van poging tot moord teenoor die beskuldigde aanhangig gemaak is. Malo het ook bevestig dat Jaap reeds 'n verklaring afgelê het.
Die familiebron sê dit gaan beter met Jaap en dat sy Maandag sal terugkeer na die US om haar studies voort te sit. "Sy is 'n besige mens, sy wil teruggaan universiteit toe. Sy mis haar maats en wil nou al haar aandag aan haar studies vestig," sê die bron.
Betogers wil Tshwane-metro op knieë bring oor verhoging
Daar is my kant van die storie, daar is jou kant, en dan is daar die waarheid.
Laat die REG net toe om SY loop te neem ! Sy kon aan die hand van die een wat haar gestamp het verlam / dood gewees het !
Sterkte met Jou studies en die herstel !
Kom ons sien wat die ondersoek oplewer. Hier is maar net te veel slange in die gras. Hoekom sal een haar loopbaan opmors om 'n ander uit 'n woonstel te stamp oor wie is mooi en wie is wat. Geregtigheid sal seëvier.